केंट में ए 249 शेपी क्रॉसिंग पर घने कोहरे के कारण यह दुर्घटना हुई.ब्रिटेन के स्थानीय समयानुसार सुबह लगभग सवा सात बजे हुई इस श्रृंखलाबद्ध भिड़ंत में आठ लोग घायल हुए हैं.शुरूआती ख़बरों में बताया गया कि इस दुर्घटना में 200 लोग घायल हुए हैं लेकिन बाद में पुलिस ने नए आंकड़े जारी किए.अग्निशमन कर्मचारियों ने बताया कि उन्होंने पाँच लोगों को गाड़ियों से निकाला है.दुर्घटना के समय मौजूद एक व्यक्ति ने बताया कि कोहरे के कारण बहुत कम दिखाई दे रहा था लेकिन लोग गाड़ी की बत्तियां जलाए बिना ही क्रॉसिंग की ओर आ रहे थे.एक ड्राइवर मार्टिन स्टेमर्स ने बताया कि वह दृश्य बहुत "भयावह" था. उन्होंने बड़े ट्रकों के नीचे घुसी गाड़ियों और ज़मीन पर गिरे लोगों के बारे में बताया.उन्होंने बताया, "केवल 9 से 18 मीटर तक ही दिखाई दे रहा था. जब मैं पुल पर पहुँचा तो मैंने देखा कि पाँच गाड़ियाँ एक दूसरे से भिड़ी हुई हैं. इनमें से एक लेन के दूसरी तरफ थी."मार्टिन स्टेमर्स बताते हैं, "मैं और मेरा बेटा दूसरे चालकों को चेतावनी देने और उन्हें गाड़ी धीमे करने के लिए कहने के लिए भागे.""इसके बाद एक औरत सुबकते हुए मेरे पास आई और कहा, धन्यवाद! आपने मेरी जान बचाई."मुख्य निरीक्षक एंडी रीव्स ने बताया, "यह भिड़ंत एक सुरक्षित क्षेत्र में हुई. यह दुर्घटनाग्रस्त हो चुके वाहनों से दूसरे वाहनों से टकरा जाने के कारण हुआ.""कई लोग घायल हुए हैं लेकिन किसी की जान नहीं गई."उन्होंने कहा, "गाड़ियों में अब भी फँसे हुए कुछ लोग गंभीर रूप से घायल हो सकते हैं."यह पूछने पर कि क्या यह हादसा कोहरे के कारण हुआ? रीव्स ने बताया, "कुछ भी कहना अभी जल्दबाज़ी होगा. मौसम केवल एक वजह होगा."उन्होंने कहा, " मैं इस बात की पुष्टि कर सकता हूँ कि कोहरा बहुत घना और बहुत ख़तरनाक था. उस समय दिखाई भी बहुत कम दे रहा था."एंडी रीव्स ने यह भी कहा, " मुझे लगता है कि क्रॉसिंग पूरा दिन, शाम को भीड़ वाले समय भी बंद रहेगा. अगर चालकों को इस इलाक़े में सफ़र करना है तो उन्हें मौसम का ध्यान रखना होगा.वह अपनी गाड़ी की बत्तियाँ जला कर रखें और एक दूसरे से पर्याप्त दूरी बनाए रखें ."(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)